แผลเป็นนูนที่ปากเกิดจากการล้ม เป็นมา10กว่าปีลักษณะคล้ายในรูปภาพ สามารถรักษาโดยการฉีดรักษาแผลคีลอยด์ปกติตามโรงพยาบาลทั่วไปได้ไหมครับ หรือต้องรักษาด้วยวิธีอะไรครับ
สวัสดีค่ะงานแพทย์ไม่เห็นรูปที่แนบมานะคะแผลเป็นนูนคือคือแผลเป็นชนิดหนึ่งที่มีลักษณะนูนและขนาดอาจขยายใหญ่กว่ารอยแผลที่เกิดขึ้น โดยอาจเกิดขึ้นทันทีที่แผลหายหรือหลังจากแผลหายดีสักพักแล้ว แม้จะไม่ก่อให้เกิดอันตรายใด ๆ แต่ก็อาจทำให้รู้สึกเจ็บ คัน ระคายเคือง หรือส่งผลด้านความสวยความงามได้อาการมีแผลเป็นนูนตรงบริเวณริมฝีปากก็จะมีการรักษาที่คล้ายกับแผลเป็นนูนปกติคือการฉีดคอร์ติโซนสเตียรอยด์ เป็นวิธีการรักษาที่ปลอดภัยและไม่เจ็บมาก โดยจะฉีดสเตียรอยด์ชนิดนี้เข้าที่แผลเป็นให้ทุก ๆ 4-8 สัปดาห์เพื่อช่วยให้คีลอยด์ยุบตัวลง อาจต้องฉีดประมาณ 4-6 ครั้งขึ้นไปจึงจะเห็นผลที่ชัดเจน แต่ก็ขึ้นกับความหนา ถ้าหนาไม่มาก ฉีดเพียง 1-2 ครั้งก็อาจให้ผลลัพธ์ที่พอใจได้แนะนำการไปพบแพทย์เพื่อประเมินรอยโรคจริง และรับการรักษาอย่างเหมาะสมต่อไป